തലശ്ശേരിയില് വന് കഞ്ചാവ് വേട്ട രണ്ട് യുവാക്കള് പിടിയില് തലശ്ശേരി: തലശ്ശേരിയില് പൊലീസ് നടത്തിയ മിന്നല് പരിശോധനയില് കഞ്ചാവ് പിടികൂടി. തലശ്ശേരി റെയില്വേ സ്റ്റേഷന് പരിസരത്ത് വില്പ്പനക്കായി കൊണ്ടുവന്ന 12.15 കിലോ തൂക്കം വരുന്ന കഞ്ചാവാണ് പിടികൂടിയത്. സ്റ്റേഷന് സബ്ബ് ഇന്സ്പെക്ടര് ടി.കെ. അഖിലിന്റെ നേത്വത്തില് നടത്തിയ പരിശോധനയിലാണ് കഞ്ചാവു സഹിതം രണ്ടു യുവാക്കള് പൊലീസ് പിടിയിലായത്. താമരശേരി സ്വദേശി ജനസ് 30, ബാലുശേരി സ്വദേശി അന്സാര് 23 എന്നിവരാണ് പൊലീസ് പിടിയിലായത്. എ.എസ്.ഐ രാജീവന്, സിവില് പൊലീസ് ഓഫീസര്മാരായ ലിംനേഷ്, സജിനേഷ്, അനീഷ് തുടങ്ങിയവരും സംഘത്തില് ഉണ്ടായിരുന്നു.